Á Hvítasunnudag hefur verið rík hefð fyrir því að ferma á Snæfellsnesi og var engin undantekning á því í Ólafsvík . Þá fermdist fríður hópur ungmenna í sannkölluðu sumarveðri og var fjöldinn allur af gestum í bænum af þeim sökum . Veislurnar voru haldnar víða , meðal annars í Ólafsvík , Grundarfirði og Lýsuhóli . Mátti sjá á börnunum sannkallað sólskinsbros í tilefni dagsins . Þau séra Ragnheiður Karitas og Magnús Magnússon fermdu en Magnús lét af embætti um áramótin síðustu þegar Ingjaldshólsprestakall var sameinað Ólafsvíkurprestakalli og tók séra Ragnheiður þá við . Magnús var um leið að kveðja fermingarbörnin sem nutu handleiðslu hans fyrir áramót og var mikil ánægja með það . Kristný Rós Gústavsdóttir djákni aðstoðaði við ferminguna .